1. Napirendi pont
Határozat – tervezet
…./2020. (II.13.) önkormányzati határozat
Nagylózs Község Önkormányzatának Képviselő-testülete a Soproni Tankerület Központ TK/078/0022-51/2020. iktatószámú, iskolai körzethatárok módosítása 2020 tárgyban írt megkeresésére, a nemzeti köznevelésről szóló 2011. évi CXC. törvény 50. § (8) bekezdése alapján, a köznevelési intézmények felvételi körzetének meghatározása tárgyban az alábbi véleményt fogalmazza meg.
1. A Soproni Tankerült Központ által kezdeményezett körzethatárok módosításával Nagylózs Község Önkormányzatának Képviselő-testülete nem ért egyet. 

2. Nagylózs Község Önkormányzatának Képviselő-testülete kéri, a település vonatkozásában érintett módosítás elvetését és a korábbi állapot fenntartását.
a.) 1-4 évfolyam tekintetében Nagylózs település közigazgatási területe a Lövői Általános Iskolához, mint köznevelési intézményhez tartozzon Nagylózsi telephelyként.
b.) 5-8 évfolyam tekintetében Nagylózs település közigazgatási területe továbbra is a Sopronkövesdi Általános iskolához tartozzon.

3. A Képviselő-testület e határozat 2. pontjában megfogalmazott véleményét a lakosság által összegyűjtött kb. 388 db aláírás ismeretében (általa megerősítve) hozta meg, melyben kérik a beiskolázási körzethatárok változatlan megtartását.

4. Indokolás: a tervezet végrehajtása több mint 13 éve fennálló, jól működő intézményi kapcsolatot szüntetne meg, mindemellett a jövőre nézve bizonytalanságot ébreszt a lakosságban.
Az 1-4 évfolyam Nagylózsi telephelyként történő megmaradását az által látjuk biztosítottnak, ha a beiskolázási körzetek nem változnak. A helyben működő alsó tagozat megmaradása a gyermekek és a szülők mellett községünk minden polgárnak is érdeke. Általa biztosítható településünk népességmegtartó ereje, fejlődése, illetve az önkormányzat által kialakított és működtetett intézmény (óvoda, mini bölcsőde) kihasználtsága és fenntarthatósága.
Ezzel szemben a Soproni Tankerület Központ csak Nagylózs és Sopronkövesd földrajzi közelségét emeli ki, mint a tervezett változtatás következtében várható pozitív hatást. 
Ha az érveket és ellenérveket a mérleg két serpenyőjébe helyezzük, nem kérdés merre billen a mérleg nyelve.

Kérjük e döntésben megfogalmazott véleményünk figyelembe vételét és a Nagylózs települést érintő beiskolázási körzethatár módosításának elvetését.

